CELEX: 32019R1091
Language: hu
Date: 2019-06-26 00:00:00
Title: A Bizottság (EU) 2019/1091 rendelete (2019. június 26.) a 999/2001/EK európai parlamenti és tanácsi rendelet IV. mellékletének a kérődzőkből és a nem kérődzőkből nyert, feldolgozott állati fehérjét tartalmazó termékek kivitelére vonatkozó követelmények tekintetében történő módosításáról (EGT-vonatkozású szöveg.)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 173/42
               
            
         A BIZOTTSÁG (EU) 2019/1091 RENDELETE
         (2019. június 26.)
         a 999/2001/EK európai parlamenti és tanácsi rendelet IV. mellékletének a kérődzőkből és a nem kérődzőkből nyert, feldolgozott állati fehérjét tartalmazó termékek kivitelére vonatkozó követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 23. cikke első bekezdésére és 23a. cikke m) pontjára,
         mivel:
         
                     (1)
                  
                  
                     A 999/2001/EK rendelet szabályokat határoz meg az állatokban előforduló fertőző szivacsos agyvelőbántalmak (a továbbiakban: TSE-k) megelőzésére, az ellenük való védekezésre és a felszámolásukra vonatkozóan. Hatálya kiterjed az élő állatok és az állati eredetű termékek előállítására és forgalomba hozatalára, valamint bizonyos különleges esetekben ezek kivitelére.
                  
               
                     (2)
                  
                  
                     A kérődzőkből nyert, feldolgozott állati fehérje és az ilyen feldolgozott állati fehérjét tartalmazó termékek – beleértve a szerves trágyákat és talajjavító szereket is – harmadik országokba irányuló kivitelére vonatkozó tilalmat eredetileg az 1234/2003/EK bizottsági rendelet (2) vezette be annak érdekében, hogy megakadályozza a szarvasmarhák szivacsos agyvelőbántalmának (BSE) a potenciálisan fertőzött, feldolgozott állati fehérjék általi továbbítását harmadik országokba, valamint megelőzze az Unióba való újbóli bejutásának a kockázatát.
                  
               
                     (3)
                  
                  
                     Az Európai Élelmiszerbiztonsági Hatóság (a továbbiakban: EFSA) 2018 júniusában naprakésszé tette a feldolgozott állati fehérjék által jelentett BSE-kockázat mennyiségi kockázatértékelését (3). Az EFSA arra a következtetésre jutott, hogy a feldolgozott állati fehérje miatti teljes BSE-infektivitás a 2011-ben becsült értéknél 2018-ban négyszer alacsonyabb volt.
                  
               
                     (4)
                  
                  
                     Az EFSA feldolgozott állati fehérjével kapcsolatos véleménye alapján helyénvaló felvenni a 999/2001/EK rendelet IV. melléklete V. fejezetének E. szakasza 2. pontjában meghatározott eltérés hatálya alá a kérődzőkből nyert állati fehérjét tartalmazó, a feldolgozott trágyától eltérő szerves trágyákat és talajjavító szereket, amennyiben azok nem tartalmaznak az 1. kategóriába tartozó anyagot és abból származó termékeket, vagy a 2. kategóriába tartozó anyagot és abból származó termékeket.
                  
               
                     (5)
                  
                  
                     A 999/2001/EK rendelet IV. melléklete V. fejezete E. szakaszának 2. pontját, amely megtiltja a kérődzőkből nyert, feldolgozott állati fehérjét tartalmazó termékek kivitelét, ennek megfelelően módosítani kell.
                  
               
                     (6)
                  
                  
                     A 999/2001/EK rendelet IV. melléklete V. fejezete E. szakaszának 3. pontja meghatározza a kizárólag nem kérődzőkből nyert, feldolgozott állati fehérjét tartalmazó termékek vagy az ilyen fehérjét tartalmazó összetett takarmányok kivitelére alkalmazandó feltételeket. Ugyanakkor a nem kérődzőkből nyert, feldolgozott állati fehérjéket tartalmazó szerves trágyák vagy talajjavító szerek kivitelére vonatkozó feltételek nem lettek megállapítva. Ezért a 999/2001/EK rendelet IV. melléklete V. fejezetének E. szakaszát ki kell egészíteni egy új, az említett feltételeket megállapító 5. ponttal.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 999/2001/EK rendelet IV. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 26-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 147., 2001.5.31., 1. o.
         
         
            (2)  A Bizottság 1234/2003/EK rendelete (2003. július 10.) a 999/2001/EK európai parlamenti és tanácsi rendelet I., IV. és XI. mellékletének, valamint az 1326/2001/EK rendeletnek a fertőző szivacsos agyvelőbántalmak és az állatok takarmányozása tekintetében történő módosításáról (HL L 173., 2003.7.11., 6. o.).
         
            (3)  EFSA Journal 2018;16(7):5314
      
      
         
            MELLÉKLET
            A 999/2001/EK rendelet IV. melléklete a következőképpen módosul:
            
                        1.
                     
                     
                        az V. fejezet E. szakaszának 2. pontja helyébe a következő szöveg lép:
                        
                                    „2.
                                 
                                 
                                    Az 1. pont sérelme nélkül tilos a kérdőzőkből nyert, a feldolgozott állati fehérjét tartalmazó termékek kivitele.
                                    Ettől eltérve e tilalom nem alkalmazandó az alábbiakra:
                                    
                                                a)
                                             
                                             
                                                olyan, kérődzőkből nyert, feldolgozott állati fehérjét tartalmazó, feldolgozott állateledel, amelyet:
                                                
                                                            i.
                                                         
                                                         
                                                            az 1069/2009/EK rendelet 24. cikke (1) bekezdése e) pontjának megfelelően engedélyezett létesítményben vagy üzemben dolgoztak fel; és
                                                         
                                                      
                                                            ii.
                                                         
                                                         
                                                            csomagolása és címkézése az uniós jogszabályok megfelelően történt.
                                                         
                                                      
                                          
                                                b)
                                             
                                             
                                                az 1069/2009/EK rendelet 3. cikkének 22. pontjában meghatározott olyan szerves trágyák vagy talajjavító szerek, amelyek kérődzőkből nyert, feldolgozott állati fehérjéket vagy a kérődzőkből és nem kérődzőkből nyert, feldolgozott állati fehérjék keverékét tartalmazzák, feltéve, hogy:
                                                
                                                            i.
                                                         
                                                         
                                                            nem tartalmaznak az 1. kategóriába tartozó anyagot és abból származó termékeket, vagy a 2. kategóriába tartozó anyagot és abból származó termékeket, kivéve az 1069/2009/EK rendelet 3. cikkének 20. pontjában meghatározott trágyát, amelyet a 142/2011/EU bizottsági rendelet XI. melléklete I. fejezete 2. szakaszának a), b), d) és e) pontjában meghatározott, a feldolgozott trágya forgalomba hozatalára vonatkozó szabályoknak megfelelően dolgoztak fel;
                                                         
                                                      
                                                            ii.
                                                         
                                                         
                                                            a szerves trágyákban vagy talajjavító szerekben lévő feldolgozott állati fehérjék megfelelnek a 142/2011/EU rendelet X. melléklete II. fejezetének 1. szakaszában leírt egyedi követelményeknek;
                                                         
                                                      
                                                            iii.
                                                         
                                                         
                                                            a szerves trágyák vagy talajjavító szerek a 3. kategóriába tartozó olyan egyéb anyagokat is tartalmazhatnak, amelyeket az alábbiakkal összhangban dolgoztak fel:
                                                            
                                                                        —
                                                                     
                                                                     
                                                                        a 142/2011/EU rendelet IV. mellékletének III. fejezetében meghatározott 1–7. feldolgozási módszer bármelyike, vagy
                                                                     
                                                                  
                                                                        —
                                                                     
                                                                     
                                                                        a 142/2011/EU rendelet V. melléklete III. fejezetének 1. szakaszában a komposzt vagy az állati melléktermékek biogázzá alakításából származó emésztési maradványok esetében meghatározott követelmények, vagy;
                                                                     
                                                                  
                                                                        —
                                                                     
                                                                     
                                                                        a 142/2011/EU rendelet XIII. mellékletben meghatározott különleges követelmények, amennyiben az ilyen anyagok az említett rendelettel összhangban felhasználhatók szerves trágyák és talajjavító szerek előállításához.
                                                                     
                                                                  
                                                      
                                                            iv.
                                                         
                                                         
                                                            azokat az 1069/2009/EK rendelet 24. cikke (1) bekezdése f) pontjának megfelelő létesítményben vagy üzemben dolgozták fel;
                                                         
                                                      
                                                            v.
                                                         
                                                         
                                                            a szerves trágyák vagy talajjavító szerek előállítása szerinti tagállam illetékes hatósága által engedélyezett olyan összetevővel lettek megfelelő arányban keverve, amely a terméket az állatok számára élvezhetetlen ízűvé teszi, vagy egyéb módon hatékonyan segíti a keverék takarmányozási célokra való felhasználásának megelőzését. Ezt az összetevőt a szerves trágyákkal vagy talajjavító szerekkel az azokat gyártó üzemben vagy egy a 142/2011/EU rendelet XI. melléklete II. fejezete 1. szakaszának 2. pontjával összhangban nyilvántartásba vett üzemben kell összekeverni.
                                                            Amennyiben a rendeltetési hely szerinti harmadik ország illetékes hatósága azt előírja, annak a tagállamnak az illetékes hatósága, amelyben a szerves trágyákat vagy talajjavító szereket gyártják, elfogadhatja más, az e tagállamban engedélyezettektől eltérő összetevők vagy módszerek használatát a szerves trágyák vagy talajjavító szerek takarmányként történő felhasználásának megakadályozására, feltéve, hogy azok nem ellentétesek a 142/2011/EU rendelet 22. cikkének 3. pontjában és XI. melléklete II. fejezete 1. szakaszának 3. pontjában meghatározott szabályokkal;
                                                         
                                                      
                                                            vi.
                                                         
                                                         
                                                            azokat a kórokozók semlegesítésének biztosítása érdekében feldolgozták a 142/2011/EU rendelet XI. melléklete II. fejezete 1. szakaszának 5. pontjával összhangban;
                                                         
                                                      
                                                            vii.
                                                         
                                                         
                                                            a csomagolásukon vagy konténerükön feltüntetik a „szerves trágyák vagy talajjavító szerek/az alkalmazástól számított legalább 21 napig a haszonállatok legeltetése és a termés takarmányként történő felhasználása tilos” feliratot;
                                                         
                                                      
                                                            viii.
                                                         
                                                         
                                                            azokat az alábbi feltételeknek megfelelően exportálják:
                                                            
                                                                        —
                                                                     
                                                                     
                                                                        szállításuk lezárt konténerekben történik közvetlenül a szerves trágyákat vagy talajjavító szereket előállító üzemből vagy egy olyan nyilvántartásba vett üzemből, amelyben a terméket az állatok számára élvezhetetlen ízűvé tevő összetevővel keverik össze, az Unióból való kilépés pontjára, amely a hatósági ellenőrzések elvégzése biztosításának érdekében a 2009/821/EK bizottsági határozat I. mellékletében felsorolt határállomások egyike. Az Unió területének elhagyása előtt a szerves trágyák vagy talajjavító szerek szállításának lebonyolításáért felelős vállalkozó értesíti a határállomás szerinti illetékes hatóságot a szállítmánynak a kilépési pontra való megérkezéséről;
                                                                     
                                                                  
                                                                        —
                                                                     
                                                                     
                                                                        a szállítmányt megfelelően kitöltött, a 142/2011/EU rendelet VIII. melléklete III. fejezetének 6. pontjában meghatározott minta szerinti kereskedelmi okmányt kíséri, amelyet a 2004/292/EK bizottsági határozattal bevezetett számítógépes állategészségügyi rendszeren (TRACES) keresztül bocsátottak ki. E kereskedelmi okmányon a kilépés szerinti határállomást az I.28. rovatban kell feltüntetni;
                                                                     
                                                                  
                                                                        —
                                                                     
                                                                     
                                                                        amikor a szállítmány megérkezik a kilépési pontra, a határállomás illetékes hatósága kockázati alapon ellenőrzi a határállomáson bemutatott minden egyes konténer plombáját. Ha a plombát ellenőrzik és az ellenőrzés eredménye nem kielégítő, a szállítmányt vagy meg kell semmisíteni, vagy vissza kell küldeni a kereskedelmi okmány I.12. rovatában megjelölt származási létesítménybe;
                                                                     
                                                                  
                                                                        —
                                                                     
                                                                     
                                                                        a határállomás illetékes hatósága a TRACES-en keresztül értesíti a kereskedelmi okmány I.4. rovatában megjelölt illetékes hatóságot a szállítmány kilépési pontra való megérkezéséről, és adott esetben a plombaellenőrzés eredményéről és bármely meghozott korrekciós intézkedésről;
                                                                     
                                                                  
                                                                        —
                                                                     
                                                                     
                                                                        a szerves trágyákat vagy talajjavító szereket előállító üzemért vagy azért a nyilvántartásba vett üzemért felelős illetékes hatóság, amelyben a terméket az állatok számára élvezhetetlen ízűvé tevő összetevővel keverik össze, kockázatalapú hatósági ellenőrzéseket végez az első és a második francia bekezdésnek való megfelelés, illetve annak ellenőrzése céljából, hogy a szerves trágyák vagy talajjavító szerek minden egyes olyan exportált szállítmánya esetében, amely összetételében kérődzőkből nyert, feldolgozott állati eredetű fehérjét vagy kérődzőkből és nem kérődzőkből nyert, feldolgozott állati eredetű fehérjekeveréket tartalmaz, a kilépési pontnál végzett ellenőrzés megerősítését eljutatta-e hozzá a határállomás illetékes hatósága a TRACES-en keresztül.
                                                                     
                                                                  
                                                      A (2) bekezdés b) pontjának v., vii. és viii. alpontjában meghatározott feltételek nem alkalmazandók a legfeljebb 50 kg súlyú, a végfelhasználónak szánt, eladásra kész csomagolásban lévő szerves trágyákra és talajjavító szerekre.”
                                             
                                          
                              
                  
                        2.
                     
                     
                        Az V. fejezet E. szakasza a következő 5. ponttal egészül ki:
                        
                                    „5.
                                 
                                 
                                    Az olyan szerves trágyák vagy talajjavító szerek kivitelének, amelyek kizárólag nem kérődzőkből nyert, feldolgozott állati fehérjét tartalmaznak, és nem tartalmaznak kérődzőktől származó anyagokat, a következő feltételeknek kell megfelelnie:
                                    
                                                a)
                                             
                                             
                                                az e szakasz 2. pontja b) pontjának i., ii., iii., iv., v., vi. és vii. alpontjában meghatározott követelmények alkalmazása. A (2) bekezdés b) pontjának v. és vii. alpontjában meghatározott feltételek nem alkalmazandók a legfeljebb 50 kg súlyú, a végfelhasználónak szánt, eladásra kész csomagolásban lévő szerves trágyákra és talajjavító szerekre.
                                             
                                          
                                                b)
                                             
                                             
                                                az általuk tartalmazott, nem kérődzőkből nyert, feldolgozott állati fehérjét a IV. fejezet D. szakaszának c) pontjában foglalt követelményeket teljesítő és az V. fejezet A. szakasza 1. pontjának d) alpontjával összhangban jegyzékben szereplő feldolgozóüzemekben állítják elő;
                                             
                                          
                                                c)
                                             
                                             
                                                azokat olyan létesítményekben vagy üzemekben állították elő, amelyek kizárólag nem kérődzőkből nyert szerves trágyák vagy talajjavító szerek feldolgozásával foglalkoznak.
                                                E különleges feltételtől eltérve az illetékes hatóság engedélyezheti az e pontban említett, kérődzőkből nyert anyagot tartalmazó szerves trágyákat vagy talajjavító szereket feldolgozó létesítményekben vagy üzemekben előállított szerves trágyák vagy talajjavító szerek kivitelét, amennyiben azokban hatékony intézkedéseket tesznek a kizárólag nem kérődzőkből nyert anyagot tartalmazó szerves trágyák vagy talajjavító szerek és a kérődzőkből nyert anyagot tartalmazó szerves trágyák vagy talajjavító szerek közötti keresztszennyeződés megakadályozására;
                                             
                                          
                                                d)
                                             
                                             
                                                azokat az Unió területéről való kilépés pontjára új csomagolóanyagban vagy olyan ömlesztettáru-konténerekben szállítják, amelyeket nem kérődzőkből nyert anyagok szállítására használnak, vagy amelyeket a keresztszennyeződés elkerülése érdekében az illetékes hatóság által előzetesen engedélyezett, dokumentált eljárásnak megfelelően előzőleg megtisztítottak.
                                                Az 5. pont c) és d) alpontjában meghatározott feltételek nem alkalmazandók a legfeljebb 50 kg súlyú, a végfelhasználónak szánt, eladásra kész csomagolásban lévő szerves trágyákra és talajjavító szerekre.”